गलचोटका बर।
 ¼एकटा हास्य कविता)
केहेन सुनर छथि गलचोटका बर।
 सासुर मे खाए नहि रहल छथि एक्को कर।
 अल्लूक तरूआ छनि हुनका गारा में अटकल।
 मुदा देह सुखाएल छनि सनठी जॅंका छथि सटकल।
 दहेजक मोह मे छथि भटकल।
 मुहॅं कान निक तऽ चैन छनि आधा उरल।
 मुदा हमरा पढ़नाईक कोनो मोजर ने।
 मुदा डॉक्टर इंजीनियर जमाए करबाक मोह हुनका छूटल ने।
 लेखक समाजसेवीक एको पाई मोजर ने।
 दूल्हाक बज़ार अछि सजल खूम रूपैया लूटाउ ने।
 इंजीनियर जमाए कए छोड़ैत छथि अपन सामाजिक छाप।
 बेटीक निक जिनगी लेल ओ किछू नहि सोचताह।
 हमरा बाबू के ओ तऽ बड़का सपना देखौलनि।
 दहेजक रूपैया सॅं ओ पानक दोकान खोललैनि।
 एतबाक सोचिए के हमरा लगैत अछि डर।
 कहियो ने पसिन करब, एहेन दहेज लोभी गलचोटका बर।
 परिचयः- जन्म- 1983ई0(कलकता में) मूल नाम-कृष्ण कुमार राय'किशन'। पिताक नाम- श्री सीतानन्द राय 'नन्दू' माताक नाम-श्रीमती अनुपमा देबी। मूल निवासी- ग्राम-मंगरौना भाया-अंधराठाढ़ी, जिला-मधुबनी (बिहार)। हिंदी में किशन नादान आओर मैथिली में किशन कारीग़र के नाम सॅं लिखैत छी। हिंदी आ मैथिली में लिखल नाटक आकाशवाणी सॅं प्रसारित एवं दर्जनों लघु कथा कविता राजनीतिक लेख प्रकाशित भेल अछि। वर्तमान में आकशवाणी दिल्ली में संवाददाता सह समाचार वाचक पद पर कार्यरत छी। शिक्षाः- एम. फिल(पत्रकारिता) एवं बी. एड कुरूक्षेत्र विश्वविद्यालय कुरूक्षेत्र सॅं। 